**ROKIŠKIO RAJONO SAVIVALDYBĖ KULTŪROS IR TURIZMO TARYBOS**

**PROTOKOLAS**

**2022 m. balandžio 19 d. Nr. KTP- 3**

**Rokiškis**

Posėdis įvyko 2022-04-19, 16 val.

Posėdžio trukmė – 1val. 30 min.

Posėdžio pirmininkas – Irena Matelienė savivaldybės administracijos Komunikacijos ir kultūros skyriaus vedėja.

Posėdžio sekretorius – Janina Komkienė, savivaldybės administracijos Komunikacijos ir kultūros skyriaus vyr. specialistė kultūrai.

Dalyvavo: Eimantas Tūska, Lina Valotkienė, Gitana Vošterytė, Reda Kiselytė, Eimantas Novikas, Vaiva Kirstukienė, Nijolė Šniokienė, Violeta Jasinevičienė, Raimonda Stankevičiūtė – Vilimienė, Zenonas Viduolis, Elinga Mikulėnienė, Alicija Matiukienė, Justina Daščioraitė

Protokole vartojamas sutrumpinimas: Kultūros ir turizmo taryba – toliau KTT ir Etninės kultūros, istorijos ir tautinės atminties priemonės finansavimas – EITA.

**DARBOTVARKĖ:**

1. Rekomendacijos Administracijos direktoriui dėl EITA priemonės konkurso rezultatų sudarymas. Pranešėja Irena Matelienė;

2. Supažindinimas su Tarybos sprendimo projektu "Dėl Rokiškio rajono savivaldybės kultūros ir meno premijų ir apdovanojimų sąrašo ir jų skyrimo tvarkos aprašo patvirtinimo". Pranešėja Irena Matelienė;

3. Supažindinimas su Rokiškio rajono savivaldybės kultūros lauko dalyvių veiklos sričių ir tinklaveikos būklės bei perspektyvos tyrimo sandara. Pranešėja Irena Matelienė.

**SVARSTYTA:**

1. EITA priemonės projektų turinio vertinimas ir rekomendacijos Administracijos direktoriui dėl konkurso rezultatų sudarymo. Pranešėja Irena Matelienė.

Irena Matelienė pristatė projektų turinio vertinimo rezultatus ir pasiūlė du projektus, kuriais prašoma įamžinti Jono Korenkos ir Irenos Jasiūnaitės atminimus, pagaminant atminimo lentas, finansuoti iš Komunikacijos ir kultūros skyriaus lėšų. Turinio vertinimas aptartas aštuonių projektų. Pagal turinio vertinimo rezultatus daugiausiai balų surinko penki projektai. Turinio vertinimo lentelė (Protokolo priede Nr. 1 - EITA priemonės konkurso rezultatai). Toliau Irena Matelienė paprašė išsakyti konkretesnius pastebėjimus.

Eimantas Tūska norėtų, kad jaunimas būtų įtrauktas ne į jau parengtas projektų veiklas, bet į veiklų formavimą ir rengimą prieš rašant projektą.

Raimonda Stankevičiūtė –Vilimienė pasiūlė, kad projektų rengėjai į projektų veiklas galėtų nebūtinai įtraukti jaunimo organizacijas ar neformalias grupes, bet ir kitas organizacijas, tai skatintų projektų vykdytojų bendradarbiavimą. Raimonda pastebėjo, kad iš renginių programos dalis projektų persikelia į EITA programą. EITA programoje pagal aprašą kaip ir turėtų būti tokie projektai, kurie jau turi reikiamą tradiciją arba veikla su išliekamąja verte ir tęstinumu.

Irena Matelienė projektų turiniuose pastebėjo vienkartines Rasų švenčių veiklas, kurios jau nebeturi ištakų ir nenumato platesnės išliekamosios vertės. BĮ Rokiškio Rudolfo Lymano muzikos mokyklos choreografijos skyriaus teikiamai veiklai prašoma 600.00 eurų, bet pagal konkurso sąlygas didžiausia galima suma yra 450.00 eurų, todėl ir siūlau veiklai finansuoti skirti 450.00 eurų.

Gitana Vošterytė projektų turiniuose pastebėjo, kad labai daug kur projektų partneriais dalyvauja jaunimo organizacija ,,Apvalus stalas“, o Jaunimo centras lieka kaip atskira organizacija. Ateityje reikėtų, kad kitos organizacijos kviestų ir Jaunimo centro jaunimą.

Vaiva Baltrūnaitė Kirstukienė mano, kad su momentinėmis etnokultūrinėmis šventėmis bendruomenės neturi kur pretenduoti finansavimo, todėl ir , atsiradus programai, bando ieškoti finansinio pastiprinimo etniniams renginiams.

Irena Matelienė pasiūlė balsuoti už pateiktą projektų turinio vertinimą. Raimonda Stankevičiūtė – Vilimienė – nusišalino. Eimantas Novikas – susilaikė. Trylika tarybos narių nubalsavo už.

**NUTARTA:**

Siūlyti Rokiškio rajono administracijos direktoriui skirti finansavimą projektams, daugiausiai surinkusiems balų projektams turinio vertinime.

Jono Korenkos ir Irenos Jasiūnaitės atminimo įamžinimą finansuoti iš asignavimų valdytojo Komunikacijos ir kultūros skyriaus lėšų.

**SVARSTYTA:**

2. Tarybos sprendimo projektas "Dėl Rokiškio rajono savivaldybės kultūros ir meno premijų ir apdovanojimų sąrašo ir jų skyrimo tvarkos aprašo patvirtinimo". Pranešėja Irena Matelienė.

Irena Matelienė supažindino su planuojamu teikti Savivaldybės tarybai sprendimo projektu "Dėl Rokiškio rajono savivaldybės kultūros ir meno premijų ir apdovanojimų sąrašo ir jų skyrimo tvarkos aprašo patvirtinimo" (protokolo priede Nr. 2 – sprendimo projektas).

Diskusijų metu Raimonda Stankevičiūtė – Vilimienė siūlė „Kultūros vingių“ apdovanojimo kategorijos „Rašymas“ pervardinimą į „Grožinė literatūra“.

Alicija Matiukienė priminė, kad jau 15 metų Juozo Keliuočio palikimo studijų centras teikia Juozo Keliuočio literatūrinę premiją ir tai nėra lengva nevyriausybinei organizacijai surinkti lėšas premijos fondui. Gal ateityje galėtų tapti savivaldybės premija?

Raimonda Stankevičiūtė –Vilimienė pasidžiaugė, kol yra giminių ir įvairių fondų, kurie išgali tai finansuoti ir užtikrinti tęstinumą tai labai gerai. Pvz. kaip Jonas Dovydėnas gali mecenuoti, tai labai gerai, bet kas bus toliau?

Irena Matelienė paaiškino, kad galima premijų sąrašą plėsti, bet ar išgalės savivaldybė finansuoti visas premijas. Premijos neturėtų būti finansuojamos konkursiniu būdu.

Raimonda Stankevičiūtė –Vilimienė pasiūlė pritarti rengiamam sprendimo projektui.

**NUTARTA:**

PritartiSavivaldybės tarybos sprendimo projektui "Dėl Rokiškio rajono savivaldybės kultūros ir meno premijų ir apdovanojimų sąrašo ir jų skyrimo tvarkos aprašo patvirtinimo" .

**SVARSTYTA:**

3. Rokiškio rajono savivaldybės kultūros lauko dalyvių veiklos sričių ir tinklaveikos būklės bei perspektyvos tyrimo sandaros. Pranešėja Irena Matelienė.

Irena Matelienė supažindino su Rokiškio rajono savivaldybės kultūros lauko dalyvių veiklos sričių ir tinklaveikos būklės bei perspektyvos tyrimo apibūdinimu (Protokolo priede Nr. 3 – apibūdinimas).

Po pristatymo Eimantas Novikas pasiprašė būti įtrauktas į tyriamųjų sąrašą kaip religinė bendruomenė. Raimonda Stankevičiūtė –Vilimienė pažadėjo talkinti susitariant su NVO, kad dalyvautų interviu.

**NUTARTA:**

Pritarti Rokiškio rajono savivaldybės kultūros lauko dalyvių veiklos sričių ir tinklaveikos būklės bei perspektyvos tyrimui.

Posėdžio pirmininkas

Posėdžio sekretorius

**Protokolo priedas Nr. 1**

**ETNINĖS KULTŪROS IR ISTORINĖS ATMINTIES VEIKLŲ ĮGYVENDINIMAS, FINANSAVIMO IŠ ROKIŠKIO RAJONO SAVIVALDYBĖS BIUDŽETO 2022-ŲJŲ METŲ KONKURSUI PATEIKTŲ PARAIŠKŲ, ADMINISTRACINIO VERTINIMO IŠVADA**

2022 metų konkursui, paskelbtam vadovaujantis etninės kultūros, istorijos ir tautinės atminties išsaugojimo veiklų finansavimo iš Rokiškio rajono savivaldybės biudžeto lėšų tvarkos aprašu, patvirtintu Rokiškio rajono savivaldybės administracijos direktoriaus 2021 m. balandžio 13 d. direktoriaus įsakymu Nr. AV-332 paskelbtam Etninės kultūros ir istorinės atminties veiklų įgyvendinimas gauta 10 paraiškų.

Bendras išreikštas poreikis yra 4585,00 Eur. Pagal Rokiškio rajono savivaldybės administracijos direktoriaus 2022 m. kovo 4 d. įsakymu Nr. AV-215 ,,Dėl 2022 metų etninės kultūros, istorijos ir tautinės atminties išsaugojimo veiklų finansavimo lėšų paskirstymo“ patvirtinta lėšų suma yra 2250,00 Eur.

Atsižvelgiant 7 ir 8 lentelės eilutėse nurodytų paraiškų veiklos rezultatų didelį aktualumą Rokiškio rajono kultūrai, jų finansavimo sprendimą bus siūloma priimti ne konkurso būdu ir šių paraiškų vertinimui neperduoti.

|  |  |  |  |  |  |
| --- | --- | --- | --- | --- | --- |
| Nr. | Pareiškėjas ir paraiškos registracijos Nr. | Turinio aktualumas ir rezultatų tvarumas | Į veiklą įtrauktų jaunimo organizacijų skaičius | Prašomos lėšos Eur. | Pridedami dokumentai |
| 1. | BĮ Rokiškio Rudolfo Lymano muzikos mokyklos choreografijos skyrius (2022-03-22 Nr. EITA-2) | Iniciatyvos veiklos skiriamos Lietuvos jaunimo metams, turint tikslą **pristatyti jaunimui, bendruomenei, Rokiškio krašto XXa. antrosios pusės choreografus, dokumentuoti jų nuveiktus darbus, skatinti domėjimąsi choreografiniu paveldu, šokio istorija** – ugdyti kultūrines- istorines nuostatas šokančių mokinių, jų mokytojų ir bendruomeninėje terpėje. Veiklos numatytos, jų reikšmė Rokiškio rajono kultūros ir meno istorijai didelė. Nesuformuluotas veiklos tikslas. Vykdymo laikotarpis numatytas, komanda suformuota, pasirinkti partneriai ir viešinimo kanalai, tik nenumatyti būdai. | Į veiklą **įtraukiamos 6** jaunimo grupės | 600,00  viršija didžiausią paraiškos sumą (450 Eur) | Reikiami ir papildomi dokumentai **pridėti** |
| 2. | BĮ Rokiškio kultūros centras ( 2022-04-04 Nr. EITA-3 | **Bus suorganizuota Baltų vienybės šventė ant Moškėnų piliakalnio** Šventės tikslas – suburti kuo daugiau bendraminčių, besidominčių senąja baltų kultūra, rudens lygiadienio šventės tradicijomis. Veiklos apibūdinimas pateiktas prie tikslo. Tikslo įgyvendinimui bus surengtos 6 veiklos: vykdoma skaida apie šventę; tvarkoma piliakalnio teritorija; edukacija apie baltiškas tradicijas; gaminami baltiški patiekalai; gaminamos baltiškos skulptūros; suorganizuota šventė. Numatyti viešinimo kanalai, komanda ir partneriai. | Į veiklą **įtraukiamos 3** jaunimo grupės. **Nėra** jaunimo dalyvavimo įrodymo rašto ar susirašinėjimo kopijos. | 450,00 | (nereikalaujama) |
| 3 | NVO Obelių bendruomenės centras. Registracijos Pažymėjimas ir įstatai - yra. (2022-04-04 Nr. EITA-4). | Obeliuose nemažai istorinių ir kultūrinių objektų, atspindinčių Obelių miesto aspektus. **Šiuo projektu planuojama atnaujinti medinius stogastulpius, akmeninius objektus.** Sutvarkyti jų postamentus, įtvirtinimus ir atskiras metalines detales. Nėra aiškiai suformuluoto tikslo. Nenumatytas viešinimas. Nėra partnerių | Jaunimo grupės **neįtrauktos** | 435,00 | Reikiami dokumentai **pridėti** |
| 4. | BĮ Rokiškio krašto muziejus (2022-04-05 Nr. EITA-6) | Projekto tikslas – **organizuoti pažintinį žygį, kurio metu dalyviai bus supažindinami Rokiškio rajono Kriaunų ir Obelių seniūnijų kultūros paveldo vertybėmis**. Žygio maršrutas – 39 km. Bus susipažinta su 13 paveldo objektų. Žygis bus organizuojamas Valstybės dieną . Žygio įspūdžiai bus eksponuojami muziejaus foto galerijoje. Žygį organizuos Kriaunų muziejaus darbuotojai. Numatyti viešinimo partneriai. Sąmata atitinka veiklas. | Jaunimo grupės **neįtrauktos** | 400,00 | (nereikalaujam) |
| 5. | NVO Juodupės miestelio bendruomenė. Registracijos Pažymėjimas ir įstatai - yra.  (2022-04-05 Nr. EITA-7) | **Organizuojama Rasų – saulėgrįžos šventė.** Veiklos tikslas – **puoselėti ir saugoti senąsias baltų saulėgrįžos šventės apeigas, papročius, tradicijas**. Aprašytos veiklos ir viešinimo būdai. Pateiktas veiklos vykdymo laikotarpis, komanda, partneriai. Sąmatoje numatytas honoraras atlikėjams, bet prie veiklų atlikėjai nenumatyti. | Jaunimo grupės **įtrauktos.**  **Nėra** jaunimo dalyvavimo įrodymo rašto ar susirašinėjimo kopijos. | 450,00 | Reikiami dokumentai **pridėti.** |
| 6. | Viešoji įstaiga ,,Savas Rokiškis“ Registracijos Pažymėjimas ir įstatai - yra.  (2022-04-05 Nr. EITA-8) | Tęstinis projektas ,,**Serija XXa.: jie kūrė Lietuvą ir Rokiškio kraštą**“. Išsamus projekto apibūdinimas. Tikslas – krašto istorinės ir pilietinės atminties gaivinimas ir skatinimas per vizualinę lauko informaciją. Uždaviniai ir veiklos suformuluoti labai aiškiai. Numatytas viešinimo planas ir būdai. Aprašyta išliekamoji vertė. Pateiktas projekto įgyvendinimo laikotartpis. Aiški įgyvendinimo komanda ir partnerių įsipareigojimai. Išsami sąmata. | Jaunimo grupės **įtrauktos.** Jaunimo organizacijos įtraukimo įrodymai **pridėti** | 450,00 | Reikiami dokumentai **pridėti.**  **ti** |
| *7.* | *Asoc. ,,Rokiškio teatras“ Registracijos Pažymėjimas ir įstatai - yra.*  *(2022-04-05 Nr. EITA-9)* | *Veiklos tikslas –* ***Ilgamečio Rokiškio liaudies teatro vadovo Jono Korenkos atminimo įamžinimas****. Iniciatyvos vykdymo laikotarpiu veiklos aktualumas neišreikštas. Veiklos aktualumas Rokiškio rajonui pilnai išreikštas. Veikla aprašyta, tik pateikta ne toje paraiškos grafoje. Tikslinės grupės kurioms bus pristatyta veikla aprašytos. Veiklos vykdymo komanda ir partneriai numatyti. Viešinimui bus naudojami įvairūs kanalai, bet būdai nenumatyti.* | *Jaunimo grupės* ***neįtrauktos*** | *450,00* | *Reikiami dokumentai* ***pridėti*** |
| *8.* | *BĮ Rokiškio kultūros centras (2022-04-05 Nr. EITA-10)* | *Tikslas –* ***kraštietės Irenos Jasiūnaitės atminimo įamžinimas Atminimo sienoje, skirtoje Rokiškio krašto kultūros veikėjams****. Veiklos aktualumas iniciatyvos vykdymo laikotarpiu , o taip pat ir Rokiškio rajonui aprašytas. Veikla aprašyta, tik pateikta ne toje paraiškos grafoje. Tikslinės grupės, kurioms bus pristatyta veikla numatytos. Viešinimo kanalai numatyti, bet būdai ne. Veiklos vykdymo laikotarpis, komanda ir partneriai numatyti. Sąmata atitinka iniciatyvos įgyvendinimą.* | *Jaunimo grupės* ***įtrauktos.*** *Jaunimo organizacijos įtraukimo įrodymai* ***pridėti*** | *450,00* | *(nereikalaujama)* |
| 9. | NVO Žiobiškio kaimo bendruomenė  Registracijos Pažymėjimas ir įstatai - yra.  (2022-04-06 Nr. EITA-11) | **Folkloro ansamblio „Vengerynė“ 10-čio proga sukuriama programa „Piršlių belaukiant“, ansamblio fotografijų paroda.** Iniciatyva apibūdinta iš dalies ir pateikta ne toje paraiškos grafoje, kurioje prašoma pateikti.  Veiklos tikslas – **formuoti ir tenkinti visuomenės poreikį etninei kultūrai, suteikti galimybę kiekvienam bendruomenės nariui dalyvauti dalyvauti etninės kultūros puoselėjimo ir sklaidos procese**. Numatytos ir suformuotos veiklos vykdymo laikotarpiu, o kartu ir Rokiškio rajone, Konkrečios tikslinės grupės nenumatytos, kurioms būtų pristatoma veikla, tik bendra fraze parašyta Rokiškio rajone. Viešinimo kanalai numatyti, o būdai ne. Veiklos vykdymo laikotarpis, komanda ir partneriai numatyti. | Jaunimo grupės **įtrauktos, tačiau nėra** jų dalyvavimo įrodymo rašto ar susirašinėjimo kopijos. | 450,00 | Reikiami dokumentai **pridėti.** |
| 10. | NVO Laibgalių kaimo bendruomenė  Registracijos Pažymėjimas ir įstatai - yra.  (2022-04-06 Nr. EITA-12) | **Rasų šventės Laibgaliuose organizavimas.** Iniciatyvos apibūdinimas aprašytas prie veiklos aktualumo. Projektas ,,**Suspindo krištolo rasa laukų žolynai**“. **Tikslas – Užtikrinti Laibgalių kaimo vietovės svarbių tradicinių renginių tęstinumą, siekiant skatinti ir populiarinti senąsias Vasaros saulėgrįžos etninės kultūros puoselėjimo iniciatyvas, ugdyti jaunimo pilietiškumą, tautiškumą**. Iškelti veiklos aktualumo uždaviniai. Numatytos veiklos, tikslinės grupės, jaunimo savanorystė, viešimo kanalai. Neaprašyti viešinimo būdai. Vykdymo laikotarpis 2022-06-24. Veiklos vykdymo komanda suformuota, partneriai numatyti. | Jaunimo grupės **įtrauktos.** Jaunimo organizacijos įtraukimo įrodymai **pridėti** | 450,00 | Reikiami dokumentai **pridėti.** |

Vyr. specialistė Janina Komkienė

Protokolo priedas Nr. 2.

PATVIRTINTA

Rokiškio rajono savivaldybės tarybos

2022 m. balandžio 29 d. sprendimu Nr. TS-

**ROKIŠKIO RAJONO SAVIVALDYBĖS KULTŪROS IR MENO PREMIJŲ IR APDOVANOJIMŲ SĄRAŠAS**

|  |  |
| --- | --- |
| Pavadinimas ir numeris | Apibūdinimas |
| 1. Geriausio festivalio spektaklio premija (Lietuvos profesionalių teatrų festivalis „Vaidiname žemdirbiams“) | 1.1. premijos dydis: 72 MGL;  1.2. periodiškumas: 1 metai;  1.3. skaičius per periodą: 1 premija;  1.4. būtinoji skyrimo sąlyga: organizuojamas Lietuvos profesionalių teatrų festivalis „Vaidiname žemdirbiams“;  1.5. teikimo laikotarpis ir / ar data: vasario–balandžio mėn., Lietuvos profesionalių teatrų festivalio „Vaidiname žemdirbiams“ metu;  1.6. premijos teikimo reglamentavimo dokumentų rengėjas ir įgyvendinimo koordinatorius: Rokiškio kultūros centras. |
| 2. Liongino Šepkos premija | 2.1. premijos dydis: 40 MGL  2.2. periodiškumas: 2 metai;  2.3. skaičius per periodą: 1 premija;  2.4. būtinoji skyrimo sąlyga: organizuojamas konkursas;  2.5. teikimo laikotarpis ir/ar data: rugsėjo-spalio mėn., konkurso metu;  2.6. premijos teikimo reglamentavimo dokumentų rengėjas ir įgyvendinimo koordinatorius: Rokiškio krašto muziejus. |
| 3. Apdovanojimas: sidabro ženklas „Už nuopelnus Rokiškio krašto kultūrai“ | 3.1. specialus ženklas (medžiaga – sidabras), kūrybiniame sprendime privalomi atributai: Rokiškio rajono savivaldybės herbas ir įrašas „Už nuopelnus Rokiškio krašto kultūrai“;  3.2. apdovanojimo gamybos kaina – iki 7 MGL už 1 vnt.;  3.3. periodiškumas: 1 metai;  3.4. skaičius per periodą: 1 apdovanojimas;  3.5. būtinoji skyrimo sąlyga: nenustatoma;  3.6. teikimo laikotarpis ir / ar data: balandžio 15 d., Pasaulinė kultūros diena;  3.7. apdovanojimo teikimo reglamentavimo dokumentų rengėjas ir įgyvendinimo koordinatorius: Rokiškio rajono savivaldybės administracija. |
| 4. Apdovanojimas „Kultūros vingis“ | 4.1. gaminama speciali statulėlė (medžiaga nenustatoma) savo forma atkartojanti vingį, kūrybiniame sprendime privalomi atributai: Rokiškio rajono savivaldybės herbas, Rokiškio rajono prekės ženklas, šūkis „Mano kultūra tavo“ (laikantis Rokiškio rajono prekės ženklo stiliaus vadovo reikalavimų);  4.2. apdovanojimo gamybos kaina – iki 5 MGL už 1 vnt.;  4.3. periodiškumas: 5 metai;  4.4. skaičius per periodą: 10 apdovanojimų;  4.5. būtinoji skyrimo sąlyga: visi apdovanojimai teikiami viename renginyje, 1 apdovanojimas 1 žanro/srities atstovui:  1) teatras (režisūra ir / ar vaidyba);  2) muzika (kūryba ir / ar atlikimas);  3) grožinė literatūra (literatūra ir poezija);  4) šokis (choreografija ir atlikimas);  5) dailė ir vizualieji menai;  6) liaudies menas ir amatai;  7) muziejininkystė ir pilietinės iniciatyvos;  8) dalykinė ir / ar finansinė parama kultūros projektams;  9) kultūros vadyba ir rinkodara;  10) kultūros partnerystė;  4.6. teikimo laikotarpis ir / ar data: rugsėjo mėn., Rokiškio miesto šventė;  4.7. apdovanojimo teikimo reglamentavimo dokumentų rengėjas ir įgyvendinimo koordinatorius: Rokiškio rajono savivaldybės administracija. |
| 5. „Irenos Jasiūnaitės vardo premija“ | 5.1. premijos dydis: 24 MGL dydžio prizinis fonas;  5.2. periodiškumas: 2 metai;  5.3. skaičius per periodą: 1 prizinis fondas, kuris dalinama 3 laureatams skirtingose amžiaus grupėse;  5.4. būtinoji skyrimo sąlyga: organizuojamas Respublikinis vokalistų konkursas Irenos Jasiūnaitės vardo premijai laimėti;  5.5. teikimo laikotarpis ir / ar data: nenustatoma;  5.6. premijos teikimo reglamentavimo dokumentų rengėjas ir įgyvendinimo koordinatorius: Rokiškio Rudolfo Lymano muzikos mokykla. |

\_\_\_\_\_\_\_\_\_\_\_\_\_\_\_\_\_\_\_\_\_

**Protokolo priedas Nr. 3**

**Rokiškio rajono savivaldybės kultūros lauko dalyvių veiklos sričių ir tinklaveikos būklės bei perspektyvos tyrimo apibūdinimas**

Šiuo kokybiniu tyrimu renkama informacija reikalinga įvertinti Rokiškio rajono savivaldybės biudžeto Kultūros, sporto, bendruomenės vaikų ir jaunimo gyvenimo aktyvinimo programos (03 ) priemonių pokyčių būtinybę, įskaitant pačių priemonių iš esmės ir/arba jose keliamų prioritetų.

Keliama hipotezė, jog pokyčiai Komunikacijos ir kultūros skyriaus asignavimų priemonėse reikalingi siekiant efektyvesnio Rokiškio rajono kultūros lauko vystymosi per:

* tarpsritines jungtis kaip terpę kultūros inovacijoms;
* žanrų įvairovės tolygumą;
* tinklaveiką kaip kultūros ir meno kokybės ir sklaidos įrankį;
* nevyriausybinių organizacijų ir laisvųjų menininkų veiklos palaikymą ir stiprinimą.

Tyrimo turinio struktūra:

1. esamos kultūros lauko dalyvių veiklos būklės apklausa;

2. kultūros lauko dalyvių perspektyvos ir planų apklausa;

3. išvados ir rekomendacijos Rokiškio rajono savivaldybės administracijai dėl Rokiškio rajono savivaldybės kultūros lauko dalyvių veiklos efektyvumą skatinančių kultūros politikos įgyvendinimo priemonių turinio bei prioritetinių krypčių nuo 2025 metų.

|  |  |  |
| --- | --- | --- |
| Respondentai | Minimalus respondentų skaičius | Pageidaujama apklausos forma |
| Rokiškio rajono savivaldybės biudžetinės įstaigos, vykdančios kultūros ir/arba turizmo funkciją | 7 | apklausa raštu |
| Rokiškio rajono savivaldybės biudžetinės įstaigos, vykdančios neformalaus švietimo funkciją | 2 | apklausa raštu |
| Rokiškio rajono savivaldybėje registruotos nevyriausybinės organizacijos, įgyvendinančios kultūrinę bei laisvalaikio užimtumo veiklą | 17 | apklausa žodžiu, tiesioginis interviu |
| Rokiškio rajono savivaldybės teritorijoje kultūrines ir/arba laisvalaikio užimtumo paslaugas teikiančios privačios įmonės | 4 | apklausa žodžiu, tiesioginis interviu |
| Rokiškio rajono savivaldybės gyventojai, individualiai užsiimantys kultūrine ir menine veikla (laisvieji menininkai) | 10 | apklausa žodžiu, tiesioginis interviu |